**Şi mi-ai mai spus că ştii.**

*Sorina*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Şi mi-ai mai spus că ştii.

Mi-ai spus:

- te voi mai săruta, pentru-un noian de ani pierduţi

şi pentru toate-acele nopţi albastre

din ani trecuţi, pustii, ai vieţii noastre

şi pentru ochii tăi ce-au plâns, tăcuţi.

Te voi mai săruta, până ce stele,

vor ameţi-n sclipiri, de-atâta bucurie,

iar amintirea lor cădea-va prăfurie,

pe inima topită de dorurile mele.

Te voi mai sāruta până când, cerul

va semăna întocmai cu irişii tăi verzi,

ca în sărutul meu, uşor să mi te pierzi,

iar eu să-ţi fiu pe veci, iubirii, prizonierul.

Aşa mi-ai spus apoi, că te-ai născut

să îmi alungi din minte tristeţile-venin,

ce m-au înstrăinat de pace şi divin,

frângându-mi zborul, chiar de la-nceput;

iar cerul mirosea ca florile de crin,

când inima-mi bătea şi tu o auzeai,

cu sărutări fierbinţi obrajii-mi mângâiai

şi mi-ai mai spus, că ştii de unde vin!